Boutros Boutros-Ghali

Gwleidydd a diplomydd o'r Aifft oedd Boutros Boutros-Ghali (14 Tachwedd 1922 – 16 Chwefror 2016) a fu'n Ysgrifennydd Cyffredinol y Cenhedloedd Unedig (CU) rhwng Ionawr 1992 a Rhagfyr 1996. Roedd yn academydd a chyn Ddirprwy Weinidog Tramor yr Aifft, a goruchwyliodd y CU ar adeg pan oedd e'n trin sawl argyfwng o gwmpas y byd, yn cynnwys rhaniad Yugoslavia a Hil-laddiad Rwanda. Boutros-Ghali oedd Prif Ysgrifennydd cyntaf y corff Organisation internationale de la Francophonie rhwng Tachwedd 1997 a Rhagfyr 2002.

Bywyd cynnar ac addysg
Ganwyd Boutros Boutros-Ghali yn Cairo ar  14 Tachwedd 1922 i deulu Cristnogol Coptaidd.Boutros Boutros-Ghali Biography, Encyclopedia of World Biography Roedd ei dad Yusuf Butros Ghali yn fab i Boutros Ghali, a oedd yn Brif Weinidog yr Aifft o 1908 hyd iddo gael ei lofruddio yn 1910.Goldschmidt 1993, pp.183,188 Roedd ei fam Safela Mikhail Sharubim yn ferch i Mikhail Sharubim (1861–1920), gwas sifil a hanesydd blaenllaw.Goldschmidt 1993 p.183

Graddiodd Boutros-Ghali Brifysgol Cairo yn 1946. Derbyniodd PhD mewn Cyfraith Ryngwladol o Brifysgol Paris a diploma mewn cysylltiadau rhyngwladol o Sciences Po yn 1949. Rhwng 1949–1979, roedd yn Athro o Gyfraith Ryngwladol a Chysylltiadau Ryngwladol ym Mhrifysgol Cairo. Daeth yn Llywydd y Ganolfan Astudiaethau Gwleidyddol a Strategol yn 1975 a Llywydd y Gymdeithas Astudiaethau Gwleidyddol Affricanaidd yn 1980. Roedd yn Ysgolhaig Fulbright ym Mhrifysgol Columbia rhwng 1954 a 1955, Cyfarwyddwr y Ganolfan Ymchwil yn Academi Cyfraith Ryngwladol yr Hague rhwng 1963 a 1964, ac Athro Gwadd yn Narlithfa'r Gyfraith ym Mhrifysgol Paris rhwng 1967 a 1968.

Cyfeiriadau

Categori:Genedigaethau 1922
Categori:Marwolaethau 2016
Categori:Coptiaid
Categori:Diplomyddion o'r Aifft
Categori:Ysgrifenyddion Cyffredinol y Cenhedloedd Unedig